เงินบาทเปิด 32.64/66
ธนาคารกรุงศรีอยุธยา รายงาน เงินบาทเปิด 32.64/66 แนวโน้มแข็งค่าต่อเนื่อง สัปดาห์หน้าอาจเห็น 32.50
5 มี.ค. 2553

ธนาคารกรุงศรีอยุธยา รายงาน เงินบาทเปิด 32.64/66 แนวโน้มแข็งค่าต่อเนื่อง สัปดาห์หน้าอาจเห็น 32.50
นักบริหารเงินจากธนาคากรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.64/66 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 32.64/64 บาท/ดอลลาร์
การเคลื่อนไหวของเงินบาทวันนี้ยังไม่มีปัจจัยใหม่ๆ ที่จะเข้ามามีผล ซึ่งคาดว่าจะเป็นการเคลื่อนไหวไปในทิศทางเดียวกับค่าเงินสกุลอื่นๆ ในภูมิภาค และมองว่ายังแกว่งตัวอยู่ในกรอบแคบๆ 
"วันนี้ไม่น่าจะมีปัจจัยอะไรที่จะมีผลต่อค่าเงินบาทมาก เพราะวันนี้วันศุกร์น่าจะเป็นการจัด position ของแบงก์ต่างๆ ปัจจัยในประเทศช่วงนี้ไม่น่าจะมีผล มองว่าวันนี้เงินบาทน่าจะเคลื่อนไหวตามทิศทางในภูมิภาคมากกว่า แต่คงไม่น่าจะขยับเยอะ" นักบริหารเงิน ระบุ
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 89.31/33 เยน/ดอลลาร์ ส่วนเงินยูโรอยู่ที่ระดับ 1.3580/3582 ดอลลาร์/ยูโร
นักบริหารเงิน คาดว่า วันนี้เงินบาทน่าจะเคลื่อนไหวแคบๆ อยู่ในกรอบ 32.60-32.70 บาท/ดอลลาร์ ขณะที่สัปดาห์หน้ายังมีปัจจัยหนุนที่จะทำให้เงินบาทยังมีโอกาสแข็งค่าได้ต่อ จากเหตุผลที่เศรษฐกิจในเอเชียค่อนข้างเติบโตมากกว่าภูมิภาคอื่น ประกอบกับมีเงินทุนไหลเข้ามาในภูมิภาคค่อนข้างมาก และสัปดาห์หน้ามีโอกาสที่จะเห็นเงินบาทแข็งค่าไปที่ 32.50 บาท/ดอลลาร์